text: [{"text_idx": "#000000", "text": "Ila hitaande 1997 himo juulirde N\u2019ko o julnira \u0257un almu\u0253\u0253e makko \u0253en, haray to\u014be Cernoo\u0253e \u0253en kankan fii juulirgol ngol N\u2019ko, ko ittugol tuundi e hunnduko kere.\nSi tawii ko goonga ila (jo\u014bi) 1997 himo julnirde N\u2019ko \u0257un no anndaa no fankaa. Haray ko facebook naadi mo e sonnjaa e sonko, ko fii haray golle makko \u0257en no hecciri internet Gine on hitaande timmunde.\nSi tawii o kawtirii e \u0253en cernoo\u0253e maw\u0253e ka saare Kankan ko \u0253uri duu\u0253i 20 himo kurndoo sukaa\u0253e ma\u0253\u0253e \u0253en himo lunndii laawol ma\u0253\u0253e ngol ka finnde e kadewal, hi\u0253e fankani mo."}, {"text_idx": "#000001", "text": "\u018aun ko holli ko gootel e nder piiji \u0257i\u0257i : Ko joganagol binndi N\u2019ko \u0257in giggol \u0253urtugol, maa anngal jogagol daliili sellu\u0257o ko dartora mo.\n\u0181en \u0253e laamungun halfini ton fii politik diina kan, \u0253en kan hi\u0253e anndi haa felliti si \u0253e wullitike e hoore makko, tawii wonaa Sa\u2019uudii maa Afganistan n\u0303aawani \u0253e.\nPellet \u0253e he\u0253ataa goonga hoore makko, sabu ka sari\u2019a maw\u0257o leydi Gine ndin, damal yewtungal fii diina kan e \u0257en\u0257e taakannje \u0257en Gine, ko yewtere laa\u0253unde poy hay e huunde ko mumaa alaa tun.\nMusi\u0253\u0253e men maninkaa\u0253e \u0253en, hi\u0253e haani ja\u0253ude \u0257ii goongaaji \u0257i\u0257i :"}, {"text_idx": "#000002", "text": "1. Yi\u0257ugol ma\u0253\u0253e \u0257enngal ma\u0253\u0253e ngal e pinal ma\u0253\u0253e ngal, \u0257un jibinanii \u0253e ganndo o tafani \u0253e binndi heerii\u0257i \u00ab N\u2019ko \u00bb.\n2. Yi\u0257ugol ma\u0253\u0253e \u0257in binndi \u00ab N\u2019ko \u00bb giggol \u0253urtungol, \u0257un jibinanii \u0253e gorko julnoowo (e \u0257enngal maninka) sincu\u0257o laawol diina kesol.\nAlii Muhammdu Ridaa sincunoo\u0257o fedde Baabiya nden (Le bahai\u0308sme, ou baha\u2019isme) Leydi Iran 1844, ko sifa nii o gollirnoo hakkunde cernoo\u0253e hooloraa\u0253e tun, \u0253e fankani mo haa o gayni hodude hakkilaaji yim\u0253e heewu\u0253e."}, {"text_idx": "#000003", "text": "Ontuma \u0253e immii ha\u0257ugol mo \u0253e ronki, \u0253e fu\u0257\u0257ii ha\u0253ugol mo, kono tawi laawike nge yawtii ka hoosaa \u0257on.\nKo ra\u0253\u0253i\u0257i kon : Alii Muhammdu Ridaa (1819-1850) Iran e Simon Kimbangu (1889- 1951) Kongo (Congo) \u0253e he\u0253ii tata\u0253o ka me\u2019en Gine, on hino maakee : NANFO ISMAILA DIABY."}, {"text_idx": "#000005", "text": "Zimbabwe president invites opposition for talks as teachers strike."}, {"text_idx": "#000006", "text": "Nafuuji sappo (10) di Tolurugo be diyam guldam marri."}, {"text_idx": "#000008", "text": "Save my name, email, and website in this browser for the next time I comment."}]